<classify> Dk Magufuli anatarajiwa kuwa mgeni rasmi katika ufunguzi wa michuano ya Kombe la Kagame kesho kwenye Uwanja wa Taifa, ambako Yanga watachuana na Gor Mahia ya Kenya.Akijibu maswali ya waandishi wa habari jana nje ya Ofisi za Shirikisho la Soka Tanzania TFF, Musonye alisema wamemchagua kiongozi huyo kuwa mgeni rasmi kwa vile ni Mtanzania aliyeteuliwa na CCM kugombea Urais.Sisi kama CECAFA na mimi binafsi tunamtakia heri Magufuli kuchaguliwa na chama chake kugombea urais, tumemchagua kuwa mgeni rasmi tukiamini kuwa ni Mtanzania, alisema Musonye.Alisema walishindwa kumualika Rais Jakaya Kikwete kwa vile ana majukumu mengi ya kitaifa. Musonye alisema ikiwa wananchi wa Tanzania watampa kura itakuwa ni furaha yao na iwapo itatokea pia akashinda mwingine, basi watafurahia pia kwani wote watakuwa ni Watanzania.Alisema kauli yake hiyo haimaanishi kuwa anajaribu kuingiza mpira katika siasa kwani kumwalika kwao bado hakutabadilisha maana ya kuwa wao ni watu wa mpira na wataendelea kuwa hivyo.Katibu huyo aliwashukuru Watanzania kwa kushirikiana katika maandalizi ya michuano hiyo, na kwamba kuanzia leo watasimama imara tayari kwa michuano hiyo kwani maandalizi yatakuwa yamekamilika pande zote.  <topic>: michezo 